dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent, lesent oder hoͤrent lesen, ✳ kùnden ich, Heinr₎, und Gmoͤr von Kùssenbˀg, gebruͦdˀ, ✳ und
verjehen offenlich mit disem brief ✳ ✳ umb den phant schilling uff dem hof ze Rein, ✳ der uns stat umb xviij mark
silbers, ✳ als dˀ hoͧpt brief wol bewiset, ✳ den wir habent von unserm gnedigen hˀren, hˀtzog Lùppolt von Oͤsterich,
das wir ze koͧffen geben habent fùr uns und unser erben ✳ der hochwirdigen unsˀ gnedigen froͧwen von Hochenbˀg,
ze denen zitten eptis₎, und dem convent gemeinlich ze Kùngsvelt, in Costentzˀ bistuͦm gelegen, ✳ und irn nachkomendē
umb achtzechen mark silbers, ✳ der wir gentzlichen von dˀ egenanten unsˀ gnedigen vroͧwen, dˀ eptissinen, und
dem eḡen convent ✳ gewert und bezalt sigent. ✳ und dez ze einem waren urkùnde ✳ und merer sicherheit, ✳ so
haben wir, die egenanten Heinrich ✳ und Gmoͤr von Kùssenberg, gebruͦdˀ, ✳ unser eygen ingesigel offenlich gehenket
an disen brief, ✳ der geben ist ze Kùngsvelt ✳ an sant Valentini, dez heiligen martyrers, tag, ✳ do man zalt von
gottes geburt ✳ drùzehen hundert jar, ✳ dar nach in dem lxxxj ✳ jare. ✳
Kgsf. 393
umb den pfand schilling wie der
hoff zuͦ Rein erkoùfft ist ✳
Königsfelden
K
C ✳ 10 ✳
✳ ùbˀ dˀ margreff₎ von Hochbgˀ
jarzit ✳
ze Rein xx viiij
Staatsarchiv
AARGAU
in Elfingˀ lad₎
xl v ✳
1381 , Febr. 14